CELEX: 62009FN0050
Language: bg
Date: 2009-05-12 00:00:00
Title: Дело F-50/09: Жалба, подадена на 12 май 2009 г. — Missir Mamachi di Lusignano/Комисия

18.7.2009   
            
            
               BG
            
            
               Официален вестник на Европейския съюз
            
            
               C 167/27
            
         Жалба, подадена на 12 май 2009 г. — Missir Mamachi di Lusignano/Комисия
   (Дело F-50/09)
   2009/C 167/55
   Език на производството: италиански
   
      Страни
   
   
      Жалбоподател: Livio Missir Mamachi di Lusignano (Kerkhove-Avelgem, Белгия) (представители: F. Di Gianni, R Antonini, avvocati)
   
      Ответник: Комисия на Европейските общности
   
      Предмет на производството
   
   Искането за обезщетение за имуществените и неимуществените вреди, произтичащи от убийството на длъжностно лице на Комисията и това на съпругата му.
   
      Искания на жалбоподателя
   
   
               —
            
            
               да се отмени решението на органа по назначаването (ОН) от 3 февруари 2009 г. за отхвърляне на жалба № R/406/08, с която е предявено искане за обезщетение за имуществените и неимуществените вреди, произтичащи от убийството на Alessandro Missir Mamachi di Lusignano и това на съпругата му, извършено на 18 септември 2006 г. в Рабат, Мароко, където се е намирал по служебни причини,
            
         
               —
            
            
               да се осъди Комисията да заплати в полза на наследниците и правоприемниците на Alessandro Missir Mamachi di Lusignano сумата от 2 552 837,96 EUR, съответстваща на 26 годишни заплати на убитото длъжностно лице, които следва да се преизчислят в зависимост от кариерните перспективи на същото (както що се отнася до автоматичните повишения, така и до очакваните повишения в степен), като обезщетение за имуществените вреди,
            
         
               —
            
            
               да се осъди Комисията да заплати в полза на законните наследници и правоприемници на Alessandro Missir Mamachi di Lusignano сумата от 250 000,00 EUR като обезщетение за неимуществените вреди, претърпени от жертвата преди смъртта ѝ,
            
         
               —
            
            
               да се осъди Комисията да заплати в полза на законните наследници и правоприемници на Alessandro Missir Mamachi di Lusignano сумата от 1 276 512,00 EUR като обезщетение за неимуществените вреди, претърпени в качеството им на деца на жертвата и свидетели на нейното трагично убийство,
            
         
               —
            
            
               да се осъди Комисията да заплати в полза на Livio Missir Mamachi di Lusignano сумата от 212 752,00 EUR като обезщетение за неимуществените вреди, претърпени в качеството му на баща на жертвата,
            
         
               —
            
            
               да се осъди Комисията да заплати компенсаторните и мораторни лихви, натрупани междувременно,
            
         
               —
            
            
               да се осъди ответника да заплати съдебните разноски